CELEX: 32017R1199
Language: hu
Date: 2017-07-04 00:00:00
Title: Az Európai Parlament és a Tanács (EU) 2017/1199 rendelete (2017. július 4.) az 1303/2013/EU rendeletnek a természeti katasztrófák által sújtott tagállamok részére további támogatást biztosító külön intézkedések tekintetében történő módosításáról

7.7.2017   
               
               
                  HU
               
               
                  Az Európai Unió Hivatalos Lapja
               
               
                  L 176/1
               
            AZ EURÓPAI PARLAMENT ÉS A TANÁCS (EU) 2017/1199 RENDELETE
      (2017. július 4.)
      az 1303/2013/EU rendeletnek a természeti katasztrófák által sújtott tagállamok részére további támogatást biztosító külön intézkedések tekintetében történő módosításáról
      AZ EURÓPAI PARLAMENT ÉS AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen annak 177. cikkére,
      tekintettel az Európai Bizottság javaslatára,
      a jogalkotási aktus tervezete nemzeti parlamenteknek való megküldését követően,
      tekintettel az Európai Gazdasági és Szociális Bizottság véleményére (1),
      a Régiók Bizottságával folytatott konzultációt követően,
      rendes jogalkotási eljárás keretében (2),
      mivel:
      
                  (1)
               
               
                  Az 1303/2013/EU európai parlamenti és tanácsi rendelet (3) közös és általános rendelkezéseket állapít meg az Európai Strukturális és Befektetési Alapokra vonatkozóan, ideértve az Európai Regionális Fejlesztési Alapot (a továbbiakban: ERFA) is. A természeti katasztrófák által sújtott tagállamok további támogatása érdekében lehetőséget kell biztosítani egy olyan, az operatív programokba foglalt különálló prioritási tengely létrehozására, amely az ERFA-nak az 1301/2013/EU európai parlamenti és tanácsi rendeletben (4) meghatározott beruházási prioritásai keretében akár 95 %-os társfinanszírozási arányt is biztosít.
               
            
                  (2)
               
               
                  A természeti katasztrófák esetére létrehozott különálló prioritási tengelyen belül azon műveletek társfinanszírozására kerülhet sor, amelyek a 2012/2002/EK tanácsi rendelet (5) meghatározása szerinti jelentős vagy regionális természeti katasztrófákat követően szükségessé vált újjáépítési munkálatokhoz kapcsolódnak.
               
            
                  (3)
               
               
                  A természeti katasztrófák esetére létrehozott különálló prioritási tengelyhez tartozó műveletekhez kapcsolódó, a program módosításának eredményeként elszámolhatóvá váló kiadások támogathatóságának kezdő időpontjára vonatkozóan az általános szabályoktól való eltérést kell bevezetni annak biztosítására, hogy a tagállami hatóságok által közvetlenül a katasztrófa után, de még az operatív program módosítása előtt meghozott intézkedések társfinanszírozhatók legyenek.
               
            
                  (4)
               
               
                  Annak érdekében, hogy a felmerült és kifizetett költségek a természeti katasztrófa bekövetkezésének napjától kezdve elszámolhatók legyenek – még akkor is, ha a katasztrófa e rendelet hatálybalépése előtt történt – indokolt előírni, hogy a kiadások támogathatóságának kezdő időpontjára vonatkozó rendelkezés visszamenőleges hatályú legyen.
               
            
                  (5)
               
               
                  Ezért az 1303/2013/EU rendeletet ennek megfelelően módosítani kell,
               
            ELFOGADTA EZT A RENDELETET:
      1. cikk
      Az 1303/2013/EU rendelet módosítása
      Az 1303/2013/EU rendelet 120. cikke az alábbi bekezdéssel egészül ki:
      
         „(8)   Az operatív programokon belül létrehozható egy akár 95 %-os társfinanszírozási arányt biztosító különálló prioritási tengely a valamennyi alábbi feltételnek megfelelő műveletek támogatására:
         
                     a)
                  
                  
                     a műveleteket az irányító hatóságok választják ki a 2012/2002/EK tanácsi rendelet (*1) 2. cikkének (2) és (3) bekezdésében meghatározott, jelentős vagy regionális természeti katasztrófákat követően;
                  
               
                     b)
                  
                  
                     a műveletek célja a természeti katasztrófát követő újjáépítés; és
                  
               
                     c)
                  
                  
                     a műveletek támogatása az ERFA beruházási prioritásainak keretében történik.
                  
               Az első albekezdésben említett műveletekre elkülönített összeg nem haladhatja meg az ERFA-nak a 2014–2020 közötti programozási időszakban az egyes tagállamokra vonatkozó keretének 5 %-át.
         A 65. cikk (9) bekezdésétől eltérve az ehhez a prioritási tengelyhez tartozó műveletek kiadásai a természeti katasztrófa bekövetkezésének időpontjától kezdve elszámolhatók.
         Amennyiben a Bizottság részére a különálló prioritási tengely létrehozását megelőzően benyújtott fizetési kérelem az első albekezdésben említett műveletekhez kapcsolódó kiadásokat tartalmaz, a tagállam elvégzi a következő kifizetési kérelem és adott esetben a program módosításának elfogadása után benyújtott elszámolások szükséges kiigazításait.
      
      2. cikk
      Hatálybalépés és alkalmazás
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      Az 1. cikket 2014. január 1-jétől kell alkalmazni.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Strasbourgban, 2017. július 4-én.
         
            
               az Európai Parlament részéről
            
            
               az elnök
            
            A. TAJANI
         
         
            
               a Tanács részéről
            
            
               az elnök
            
            M. MAASIKAS
         
      
      
         (1)  HL C 173., 2017.5.31., 38. o.
      
      
         (2)  Az Európai Parlament 2017. június 13-i álláspontja (a Hivatalos Lapban még nem tették közzé) és a Tanács 2017. június 26-i határozata.
      
         (3)  Az Európai Parlament és a Tanács 1303/2013/EU rendelete (2013. december 17.) az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, valamint az Európai Regionális Fejlesztési Alapra, az Európai Szociális Alapra, a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről (HL L 347., 2013.12.20., 320. o.).
      
         (4)  Az Európai Parlament és a Tanács 1301/2013/EU rendelete (2013. december 17.) az Európai Regionális Fejlesztési Alapról és a „Beruházás a növekedésbe és munkahelyteremtésbe” célkitűzésről szóló egyedi rendelkezésekről, valamint az 1080/2006/EK rendelet hatályon kívül helyezéséről (HL L 347., 2013.12.20., 289. o.).
      
         (5)  A Tanács 2012/2002/EK rendelete (2002. november 11.) az Európai Unió Szolidaritási Alapjának létrehozásáról (HL L 311., 2002.11.14., 3. o.).